**GUVERNUL REPUBLICA MOLDOVA**

**HOTĂRÎRE nr. \_\_\_\_\_**

**din \_\_\_\_\_\_\_\_\_\_\_ 2016**

**cu privire la probleme de personal**

În temeiul prevederilor anexei la Legea nr. 131 din 8 iunie 2012 privind controlul de stat asupra activităţii de întreprinzător, în redacţia Legii nr. 230 din 23 septembrie 2016 pentru modificarea și completarea unor acte legislative, şi art. XXVII alineatul (4) liniuţa a doua din Legea nr. 230 din 23 septembrie 2016 pentru modificarea și completarea unor acte legislative (Monitorul Oficial al Republicii Moldova, 2016, nr.369-378, art.755), în vederea optimizării autorităţilor cu funcţii de control şi supraveghere în domeniul siguranţei alimentelor şi a protecţiei consumatorilor, Guvernul HOTĂRĂŞTE:

1. Inspectoratul de Stat al Muncii, Serviciul Vamal, Serviciul Fiscal de Stat, Agenţia Naţională Transport Auto, Autoritatea Aeronautică Civilă, Agenţia Navală, Agenția Națională de Asigurare a Calității în Învățământul Profesional îşi vor revizui, iar Centrului Național pentru Protecția Datelor cu Caracter Personal i se recomandă să-şi revizuiască, în termen de până la 2 luni de la publicarea prezentei hotărâri, structura organizatorică și statele de personal, astfel încât:

1) în fiecare dintre instituţii să fie identificată sau, după caz, creată subdiviziunea responsabilă de analiza şi evaluarea riscurilor, şi de planificarea controalelor, şi să fie create consiliile de soluționare a disputelor, conform prevederilor art. 30 alin. (5) din Legea nr. 131 din 8 iunie 2012 privind controlul de stat asupra activităţii de întreprinzător;

2) în structura Agenţia Naţională Transport Auto, Autoritatea Aeronautică Civilă, Agenţia Navală să fie create subdiviziunile pentru siguranţa ocupaţională şi pentru protecţia consumatorului;

1. Din statele de personal aprobate ale Inspectoratului de Stat al Muncii, 40 de unităţi de personal din contul funcţiilor de control în domeniul securităţii şi sănătăţii în muncă şi bugetul pentru anul 2017 stabilit pentru acestea se transmit, proporţional, în modul următor:

1) 15 unităţi – Agenţiei Naţionale pentru Siguranţa Alimentelor;

2) 10 unităţi – Agenţia pentru Supraveghere Tehnică;

3) 5 unităţi - Inspectoratului pentru protecția mediului;

4) 5 unităţi – Agenţiei Sănătății Publice;

5) 5 unităţi - Agenţia Naţională Transport Auto.

Personalul angajat în funcţiile transmise se transferă în instituţiile indicate, în general, după criteriul specializării, conform prevederilor legislaţiei muncii.

Inspectoratul de Stat al Muncii în comun cu Agenţia Naţională Transport Auto, Agenţia pentru Supraveghere Tehnică, Inspectoratul pentru protecția mediului, Agenţia Naţională pentru Siguranţa Alimentelor, vor asigura identificarea persoanelor ce urmează să fie transferate în cadrul lor, aplicând, în general, criteriul specializării. Transferul în cadrul Inspectoratului pentru protecția mediului, Agenţiei pentru Supraveghere Tehnică şi Agenţiei Sănătăţii Publice se va efectua pe măsura creării lor.

1. Imediat după publicarea prezentei hotărâri, dar nu mai târziu 5 zile lucrătoare, conducătorul Inspectoratului de Stat al Muncii va preaviza personalul instituţiei cu privire la reorganizarea acesteia şi, după caz, transferul conform pct. 2, conform prevederilor legislaţiei muncii.

Disponibilizarea salariaţilor care refuză transferul la instituţiile indicate la pct. 2 se va efectua în conformitate cu legislaţia muncii în vigoare.

1. În termen de până la 2 luni de la publicarea prezentei hotărâri, Inspectoratul de Stat al Muncii, Serviciul Vamal, Serviciul Fiscal de Stat, Agenţia Naţională Transport Auto, Autoritatea Aeronautică Civilă, Agenţia Navală, Agenția Națională de Asigurare a Calității în Învățământul Profesional vor propune Guvernului spre aprobare:

1) modificările corespunzătoare la regulamentele de activitate ale acestora, precum şi modificările la celelalte acte normative care reglementează activitatea acestora.

2) structura şi efectivul-limită ale instituţiilor.

1. În termen de 10 zile lucrătoare de la aprobarea efectivului-limită al fiecărei instituţii, conducătorii Inspectoratul de Stat al Muncii, Serviciul Vamal, Serviciul Fiscal de Stat, Agenţia Naţională Transport Auto, Autoritatea Aeronautică Civilă, Agenţia Navală, Agenția Națională de Asigurare a Calității în Învățământul Profesional vor aproba noile state de personal pentru fiecare dintre acestea.
2. Responsabilitatea pentru executarea în termenii şi în modul corespunzător a prezentei hotărâri o poartă şeful Inspectoratului de Stat al Muncii, directorul general al Serviciului Vamal, directorul Serviciului Fiscal de Stat, directorul Agenţiei Naţionale Transport Auto, directorul Autorităţii Aeronautice Civile, directorul Agenţiei Navale, directorul Agenției Naționale de Asigurare a Calității în Învățământul Profesional.

**PRIM-MINISTRU Pavel FILIP**

**Contrasemnează:**

**Viceprim-ministru, ministrul economiei Octavian CALMÎC**